

20. 11.2019

I medfør af § 37 stk. 1 i forretningsorden for Inatsisartut fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. I følge referatet af Naalakkersuisuts møde den 14. november blev følgende besluttet:

***“At Naalakkersuisoq for Finanser og Nordisk samarbejde bemyndiges til at godkende en ændring i Forfatningskommissionens kommissorium, således at udbetaling af vederlag til formanden og øvrige medlemmer af Forfatningskommissionen kan ske i henhold til § 18, stk. 1-2, i vederlagsloven, og således at kommissionens arbejdsperiode forlænges til 1. januar 2022, og***

***At der til 3. behandlingen af Finanslovsforslaget for 2020 fremsendes et ændringsforslag i form af den under bilag 2 vedlagte tekstanmærkning, således at bestemmelsen i § 18, stk. 2, i vederlagsloven finder anvendelse også for medlemmer af Inatsisartut, der er udpeget til Forfatningskommissionen, og***

***At Naalakkersuisut godkender, at der på baggrund af ovenstående med virkning fra den 1. januar 2020 fremadrettet udbetales vederlag til kommissionens medlemmer som anført under dette oplæg, og***

***At kopi af dette oplæg sendes til Udvalget vedrørende Forfatningskommissionen i Inatsisartut samt til Forfatningskommissionen.”***

**Hvad ligger til grund for denne beslutning?**

1. **Har der af Forfatningskommissionens valgte medlemmer været søgt om, at medlemmerne skulle aflønnes for deres arbejde?**
2. **Hvis dette har været tilfældet, hvilke begrundelser har man så brugt?**
3. **Er Forfatningskommissionens ansøgning fortrolig?**
4. **Er der i Forfatningskommissionen bred enighed om, at medlemmer som er valgt i kraft af at de er folkevalgte, skal have en løn?**

(Medlem af Inatsisartut Aqqaluaq B. Egede Egede, Inuit Ataqatigiit)

**Begrundelse:**

Ved Forfatningskommissionens tilblivelse sagde vi fra Inuit Ataqatigiit, at folkevalgte medlemmer ikke skulle aflønnes for at sidde i kommissionen. Derfor vil jeg gerne have oplyst hvad grunden er til, at Naalakkersuisut har lavet denne beslutning. Det fremgår således også nu, at Naalakkersuisut var i mindretal ved denne beslutning om aflønning af medlemmerne i Forfatningskommissionen. Hermed mine spørgsmål.

Jeg ønsker at mine spørgsmål må blive besvaret indenfor 10 arbejdsdage